Streeptruie deel pakslae uit by Cravenweek | Maroela Media
Streeptruie deel pakslae uit by Cravenweek
Die WP se skoolspanne vertoon altyd sterk by nasionale weke, maak nie saak of dit hul o.13’s, o.16’s of o.18’s is nie. Foto: Facebook.
Twee rooikaarte het die Vrystaat kwaai teen die Westelike Provinsie gekniehalter gister in hul Cravenweek-stryd op Grey Kollege. Die Streeptruie het amok gemaak om uiteindelik 51 – 14 te wen.
Jan-Hendrik Wessels (eerste helfte) en Ricky Fourie (tweede helfte) is die twee Vrystaters wat kleedkamer toe gestuur is.
Die uitslag beteken dat die WP waarskynlik wéér vir die nie-amptelike eindstryd sal kwalifiseer.
Voor gister se afskop, is daar gereken dat dié twee spanne met die sterkste kombinasies by vanjaar se week spog. Maar te wyte aan daardie twee kaarte, het die Vrystaat nooit werklik ’n kans gestaan nie.
Die WP het reeds teen rustyd ’n voorsprong van 20 – 0 geniet, nadat Wessels in die 14de minuut van die veld gestuur is.
Die Kapenaars het lekker vinnige rugby gespeel en die momentum was beslis aan hulle kant. Hulle het uiteindelik sewe drieë gedruk, terwyl Kade Wolhuter in die kol met vier doelskoppe en twee strafskoppe was.
Vrystaat: Drieë: Katleho Chabanyane, Sisonke Vumazonke. Doelskoppe: Juan Olivier (2).
Westelike Provinsie: Drieë: Bobby Alexander (2), Pierich Siebert, Rhynardt Rijnsburger, Gideon van Wyk, Rome Ntumba, Dylan de Leeuw. Doelskoppe: Kade Wolhuter (4), Jacques Rosseau. Strafskoppe: Wolhuter (2).
In die dag se ander uitslae het die Pumas ook 50 punte teen die Luiperds opgestapel, terwyl die SWD Arende met die Haaie klaargespeel het.
Pumas 54 – 19 Luiperds
Boland 36 – 31 Valke
SWD Arende 39 – 31 Haaie
WP 51 – 14 Vrystaat
Vandag se bepalings:
09:30: Limpopo Blou Bulle teen Goue Leeus XV-tal
11:00: Oostelike Provinsie teen Griekwas
12:30: Griffons teen Blou Bulle XV-tal
14:00: Goue Leeus teen Grens
15:30: Blou Bulle teen Westelike Provinsie XV-tal
Griekwas-afrigter gereed vir enige uitdaging
Foto’s: Springbok-oefengroep aan’t sweet in Pretoria
Snaaks hoe daar verkondig is dat die Vrystaat span hoofsaaklik Grey manne is voor die toernooi, maar geen sprake van Grey as sulke skandes gemaak word nie. Sies man!!
Dalk WP teen WP XV in Saterdag se finaal. WP XV het reeds die Lions se A span afgestof. Sal interessant wees om te sien of die nulle die WP se B span vandag kan klop. So terloops – ek het WP se wedstryd teen Boland gesien. Dis groot seuns, selfs die bruin agterspelers wat gewoonlik kleiner in postuur vertoon, is hierdie jaar groot seuns. Gaan moeilik geklop word.
Onverklaarbaar waarom WP voorkeur kry om die top spelers van Boland vir WP cravenweek mag kies bo Boland self!
Sien die noord transvaal span het toe gister die ontwikkelingspan geklop so geen bekommernis oor groot agterspelers nie.